Ryan Shawcross

Ryan James Shawcross  (lahir 4 Oktober 1987) ialah pemain bola sepak profesional England yang bermain di posisi pertahanan untuk Stoke City.

Karier kelab

Manchester United
Pada awal kariernya bersama Manchester United, Shawcross membuat 22 penampilan untuk pasukan bawah 17 pada musim 2003–04, menjaringkan gol ketika menentang Nottingham Forest dan Blackburn Rovers. Pada musim 2004–05, Shawcross membuat 21 penampilan untuk pasukan bawah 18, menjaringkan gol ketika menentang Everton pada 5 Mac 2005. Dia juga membuat lima penampilan untuk pasukan simpanan Liga Central United, yang memenangi kejuaraan Divisyen Satu Barat.

Semasa musim 2005–06, Shawcross membuat sepuluh penampilan dalam Liga Perdana Inggeris Simpanan dan merupakan sebahagian daripada pasukan simpanan United yang memenangi kejuaraan Piala Senior Manchester, Liga Perdana Inggeris Simpanan Utara dan play-off Liga Perdana Inggeris Simpanan menentang Tottenham Hotspur. Pada 25 Oktober 2006, Shawcross membuat penampilan senior pertamanya ketika menang 2-1 dalam pusingan ketiga Piala Liga menentang Crewe Alexandra. Dia juga bermain ketika mereka kalah 1-0 kepada Southend United dalam pusingan seterusnya. Pada bulan Januari 2007, dia dipinjamkan kepada Royal Antwerp, dimana dia beraksi secara tetap dan membanut Antwerp layak ke play-off Divisyen Kedua Belgium, menjaringkan tiga gol sebelum kembali ke Manchester.

Stoke City
Pada 9 Ogos 2007, Shawcross dipinjamkan sekali lagi, kali ini kepada kelab Championship, Stoke City untuk enam bulan. Dia menjaringkan dua gol pertamanya untuk Stoke dalam dua perlawanna pertamanya, semasa menang 1-0 ke atas Cardiff City, dan satu lagi ketika perlawanan Piala Liga menentang Rochdale. 

Stoke cuba untuk menjadikan tempoh pinjaman Shawcross sebagai tetap pada bulan Januari 2008, dan perpindahan itu diselesaikan pada 18 Januari 2008, dengan Stoke membayar Manchester United yuran awal £1j yang meningkat kepada £2j kerana penampilan Shawcross untuk Stoke dan pasukan itu meraih promosi pada bulan Mei. 

Dia menjaringkan gol dalam perlawanan pertama Stoke dalam musim 2009–10, membantu mereka untuk menang 2–0 ke atas Burnley. Pada 12 Disember 2009, dia menjaringkan gol keduanya dalam musim 2009–10 ketika menentang Wigan Athletic untuk seri 2–2. Pada 27 Februari 2010, dalam perlawanan menentang Arsenal, Shawcross dibuang padang selepas kekasaran ke atas Aaron Ramsey menyebabkan kakinya patah. 

Shawcross dijadikan kapten Stoke City untuk musim 2010–11.Official Stoke City Matchday Magazine 21 August 2010 v Tottenham Hotspur Dia menjaringkan gol dalam perlawanan Piala FA menentang Brighton & Hove Albion. Stoke layak ke perlawanan akhir Piala FA dimana Shawcross menjadi kapten Stoke City pertama untuk beraksi dalam perlawanan tersebut tetapi mereka tewas kepada Manchester City. Walaupun begitu, Stoke mendapat tempat dalam Liga Europa UEFA.

Sebelum bermula musim 2011–12, Tony Pulis mengesahkan bahawa Shawcross akan kekal sebagai kapten kelab. Dia mempunyai musim yang sibuk, bermain dalam 49 perlawanan serta membantu pasukannya layak ke pusingan 32 terakhir Liga Europa dan suku akhir Piala FA. Pada 3 Januari 2013, Shawcross menandatangani kontrak lanjutan  tahun bersama the "Potters", mengekalkanya di Stadium Britannia sehingga tahun 2018. Dia bermain dalam 40 perlawanan semasa musim 2012–13, menjaringkan satu gol ketika menentang Wigan Athletic.

Pada akhir musim 2012–13, Tony Pulis dipecat dan digantikan oleh Mark Hughes yang memutuskan untuk mengekalkan Shawcross sebagai kapten. Pada 24 Ogos 2013, Shawcross menjaringkan gol kemenangan ke atas Crystal Palace untuk memberikan City kemenangan pertama mereka dalam musim 2013–14. Pada 12 April 2014, Shawcross membuat penampilan ke-200nya dalam Liga Perdana Inggeris sekaligus menjadikannya pemain Stoke pertama untuk berbuat demikian. Shawcross hanya terlepas satu perlawanan dalam musim 2013–14 dan Stoke menduduki tempat ke-9 dalam liga.

Shawcross menjaringkan gol pertam Stoke dalam musim 2014–15 ketika mereka seri 1–1 dengan Hull City pada 24 Ogos 2014. Dia membuat penampilan ke-300nya untuk Stoke pada 29 November menentang Liverpool. Pada 1 Januari 2015, dia menjaringkan gol ke atas Manchester United untuk seri 1–1. Dia bermain 37 kali untuk Stoke dalam musim 2014–15 dan mereka menduduki tempat ke-9. Stoke mengakhiri kempen dengan kemenangan 6-1 ke atas Liverpool.

Shawcross tidak boleh beraksi untuk dua bulan pertama musim 2015-16 selepas menjalani pembedahan.

Karier antarabangsa
Shawcross dipanggil ke pasukan England team oleh Roy Hodgson pada 4 Oktober 2012 untuk perlawanan kelayakan Piala Dunia 2014 menentang Poland dan San Marino. Dia membuat penampilan pertamanya untuk England dalam perlawanan persahabatan menentang Sweden pada 14 November 2012 di Friends Arena.

Statistik karier

Kelab

KelabMusimLigaPialaPiala LigaEropahLain-lainJumlahDivisyenKmnclnGolKmnclnGolKmnclnGolKmnclnGolKmnclnGolKmnclnGolManchester United2006–07Liga Perdana Inggeris0000200000202007–08Liga Perdana Inggeris000000000000Jumlah000020000020Royal Antwerp (pinjam)2006–07Divisyen Kedua Belgium22330———253Jumlah22330—0000253Stoke City2007–08Championship4172011——4482008–09Liga Perdana Inggeris2931030——3332009–10Liga Perdana Inggeris2823100——3132010–11Liga Perdana Inggeris3615130——4422011–12Liga Perdana Inggeris362401080—4922012–13Liga Perdana Inggeris3713000——4012013–14Liga Perdana Inggeris3712040——4312014–15Liga Perdana Inggeris3222030——372Jumlah27619222151800032122Jumlah karier29822252171800034825

Antarabangsa

 Pasukan kebangsaan EnglandTahunKmnclnGol201210Jumlah10

Rujukan

Pautan luar

Category:Kelahiran 1987
Category:Orang hidup
Category:Pemain bola sepak Inggeris
Category:Pemain Manchester United F.C.
Category:Pemain Royal Antwerp F.C.
Category:Pemain Stoke City F.C.
Category:Pemain Divisyen Kedua Belgium
Category:Pemain Football League
Category:Pemain Liga Perdana Inggeris